**ZÁPISNICA**

**z ustanovujúceho zasadnutia Rady školy pri ZŠ, Janka Kráľa 1, Nová Dubnica, konaného dňa 17. 12. 2019 o 16.00 v budove školy**

Účasť: podľa prezenčnej listiny

Termín konania: 17. 12. 2019 o 16,00 hod.

Miesto konania: Základná škola, Janka Kráľa 1, Nová Dubnica

Program:
1. Otvorenie
2. Oboznámenie členov Rady školy s priebehom a výsledkami volieb do Rady školy
3. Predstavenie členov Rady školy
4. Voľba predsedu Rady školy, podpredsedu Rady školy, určenie zapisovateľa
5. Diskusia, rôzne
6. Uznesenie

Zápis o priebehu:

K bodu 1

Zasadnutie otvoril riaditeľ školy Mgr. Martin Staňo. Privítal prítomných a oboznámil ich s programom zasadnutia.Všetci prítomní s programom súhlasili.

K bodu 2

Riaditeľ školy Mgr. Martin Staňo oboznámil prítomných s výsledkami volieb do Rady školy: Voľba rodičov do Rady školy prebiehala 11.11. 2019 a najviac hlasov získala Ing. A. Závodská 73, B. Kuricová 40, M. Syka 38, M. Škrovánek 36.

18.11. 2019 sa konala voľba pedagogických zamestnancov, z ktorých najviac hlasov získala M. Galovičová 16 a N. Potočný 16.

19.11. 2019 sa konala voľba nepedagogických zamestnancov, z ktorých najviac hlasov získal V. Janes 11.

Mesto Nová Dubnica na mestskom zastupiteľstve konanom 11.12.2019 delegovalo do funkcie členov Rady školy P. Pažítku, Š. Dvorského, S. Kačíkovú a L. Ibolyovú.

K bodu 3

Súčasní členovia Rady školy sú:

1. Dvorský, Štefan– za zriaďovateľa
2. Galovičová, Mária, PaedDr. – za pedagogických zamestnancov
3. Ibolyová, Lenka, Mgr. – za zriaďovateľa
4. Janes, Vladimír – za nepedagogických zamestnancov
5. Potočný, Norbert, Mgr. – za pedagogických zamestnancov
6. Syka Milan, Bc. - za rodičov
7. Pažítka, Pavol, Bc. – za zriaďovateľa
8. Závodská, Andrea, Ing. – za rodičov
9. Škrovánek, Martin, Mgr. – za rodičov
10. Kuricová, Beáta – za rodičov
11. Kačíková, Soňa, PaedDr. – za zriaďovateľa

K bodu 4

Ďalším bodom programu bola voľba predsedu Rady školy. Do volebnej komisie boli navrhnutí:

1. Potočný, Norbert, Mgr. – za pedagogických zamestnancov - predseda
2. Závodská, Andrea, Ing. – za rodičov, člen
3. Dvorský Štefan – za zriaďovateľa, člen

Volebná komisia bola jednoznačne zvolená v navrhnutom zložení. PaedDr. Galovičová Mária poskytla prítomným pokyny k voľbám. Ak bude kandidát na predsedu Rady školy zvolený nadpolovičnou väčšinou členov Rady školy, bude voľba platná. Ak by bol stav hlasovania 5: 5 bude sa konať druhé kolo volieb s dvomi najúspešnejšími kandidátmi. Hlasovací lístok bude platný, ak na ňom bude zakrúžkovaný jeden kandidát. Ak nebude na hlasovacom lístku žiadne označenie, bude hlasovací lístok považovaný za neplatný.

Členovia Rady školy obdržali hlasovací lístok. Voľby predsedu Rady školy prebiehali tajným hlasovaním v určenom priestore. Po ukončení tajného hlasovania volebná komisia spočítala hlasy. Vydaných bolo 10 hlasovacích lístkov, platných odovzdaných bolo 10 hlasovacích lístkov a neplatných bolo 0 hlasovacích lístkov.

Výsledky 1. kola:

PaedDr. Mária Galovičová – 9 hlasov

Mgr. Norbert Potočný – 1 hlas

Volebná komisia vyhodnotila voľby nasledovne:

Zvolený predseda rady školy: PaedDr. Mária Galovičová

Prítomní súhlasili s navrhnutým podpredsedom Rady školy, ktorým sa stal Bc. Pavol Pažítka a zapisovateľom, ktorým sa stal Mgr. Norbert Potočný.

K bodu 5

Ďalším bodom bola diskusia:

p. Staňo - problém máme s vyučovaním chémie a matematiky, dostali sme informáciu tesne pred začiatkom šk. roka, bola zastupovaná počas dlhodobej PN, ktorá sa predlžovala, máme náhradu p. uč. kvalifikovanú, ale ktorá neučila, mám zajtra hovoriť s ďalšou p. učiteľkou, problém je v tom, že ich čaká testovanie, ktovie aké budú výsledky,

p. Kuricová – obedy už lepšie?

p. Staňo – už sa to zlepšilo, ukľudnilo,

p. Závodská – či musia vedieť tí hore, že je málo učiteľov na určité predmety,

p. Kacinová – bude sa musieť vrátiť k tomu aby vyštudovaní učitelia boli zaviazaní odučiť aspoň 5 rokov,

p. Pažítka – teraz je problém s ľuďmi všade,

p. Kacinová – koľko máte deviatakov?

p. Staňo – jednu triedu.

K bodu 6- Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 17. 12. 2019 o 16, 00 hod. v budove školy**

1. **Rada školy berie na vedomie:**
	1. Informáciu o novom zložení Rady školy .
	2. Voľbu predsedu Rady školy a menovanie podpredsedu Rady školy a zapisovateľa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová

V Novej Dubnici: 17. 12. 2019

**PaedDr. Mária Galovičová**

 predseda RŠ

Nová Dubnica 17. 12. 2019 – **Ing. Peter Marušinec - primátor** .............................................